- पत्नी के प्रेमी ने कराई थी हत्या - Amar Ujala Hindi News Live
Home › Uttar Pradesh › Bahraich › पत्नी के प्रेमी ने कराई थी हत्या
{"_id":"131-70002","slug":"Bahraich-70002-131","type":"story","status":"publish","title_hn":"\u092a\u0924\u094d\u0928\u0940 \u0915\u0947 \u092a\u094d\u0930\u0947\u092e\u0940 \u0928\u0947 \u0915\u0930\u093e\u0908 \u0925\u0940 \u0939\u0924\u094d\u092f\u093e ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
पत्नी के प्रेमी ने कराई थी हत्या
जमुनहा (श्रावस्ती)। बहोरवा बैजनाथपुर में मंगलवार को हुई जायका समिति अध्यक्ष की हत्या का खुलासा मल्हीपुर पुलिस ने शुक्रवार को कर दिया है। हरदत्तनगर गिरंट रेंज में तैनात वन दरोगा ने अध्यक्ष की पत्नी से अवैध संबंध होने के कारण उनकी हत्या कराई थी। पुलिस ने वन दरोगा को गिरफ्तार कर जेल भेज दिया है। अन्य आरोपियों की तलाश की जा रही है।
मल्हीपुर थाना क्षेत्र के ग्राम बहोरवा बैजनाथपुर के जायका समिति अध्यक्ष सुखराज सोनकर (40) की लाश बुधवार सुबह बाबागंज मार्ग स्थित पुल के किनारे मिली थी। वह मंगलवार सुबह घर से निकले थे। इस मामले में मृतक के भाई बुधराज की तहरीर पर पुलिस ने अज्ञात के विरुद्ध हत्या का मामला दर्ज किया था। मल्हीपुर थानाध्यक्ष आरके यादव ने बताया कि जायका समिति अध्यक्ष की हत्या के मामले में हरदत्तनगर गिरंट रेज में तैनात वन दरोगा विकास वर्मा को गिरफ्तार किया है। थानाध्यक्ष ने बताया कि वन दरोगा ने अपना जुर्म कुबूल करते हुए बताया कि सुखराज से उसकी दोस्ती थी। इसी बहाने अक्सर वह अध्यक्ष के घर आता-जाता था। इसी बीच सुखराज की पत्नी से विकास का अवैध संबंध हो गया। कुछ माह पूर्व वन दरोगा सुखराज के घर के बगल उन्हीं की भूमि में घर बनाकर रहने लगा और फिर उसे रास्ते से हटाने की साजिश रच डाली।
वन दरोगा ने बताया कि उसने कुछ लकड़हारों को 80 हजार रुपये में सुखराज की हत्या की सुपारी दी थी। इस पर सुखराज को वह जंगल ले गया, जहां लकड़हारों ने उन्हें मौत के घाट उतार दिया। एसओ ने बताया कि वन दरोगा को जेल भेज दिया गया है, शेष की तलाश जारी है।